Public procurement notice: Contract Notice
Published: 2024-03-04
Buyer: Tuomi Logistiikka Oy
Country: FI
Region: FI197
Contract type: Services
Procedure: Restricted procedure
CPV classification: 85100000: Health services
Estimated value: 36000000 EUR
Submission deadline: 2026-09-30
Award criteria: price

Technical requirements: Sovelletaan hankintalain (1397/2016) 80 ja 81 §:n poissulkemisperusteita.
Sovelletaan tarjouspyynnön sekä tarjouspyynnön mukana olevan hankintasopimusluonnoksen ja sen liitteiden vaatimuksia. Vaatimukset perusturvat keskeisiltä osiltaan tilaajavastuulakiin (1233/2006).
Sovelletaan osallistumispyynnön vaatimuksia. Vaatimukset perusturvat keskeisiltä osiltaan tilaajavastuulakiin (1233/2006).
Kaikki osallistumispyynnön mukaiset, soveltuvuusvaatimukset täyttävät ehdokkaat valitaan tarjoajiksi ja otetaan mukaan hankintajärjestelmään.

Hankintajärjestelmään hakeneilta ehdokkailta tarkistetaan osallistumispyynnössä mainitut selvitykset ja asiakirjat, jotka on ilmoitettu tarkistettavaksi ennen päätöksen tekoa hankintajärjestelmään mukaan valituista tarjoajista. 

Ehdokas, joka ei jättänyt osallistumishakemusta tai ei tullut valituksi hankintajärjestelmään perustamisvaiheessa, voi hakeutua mukaan hankintajärjestelmään uudelleen hankintajärjestelmän keston aikana järjestelmän hankintavaiheessa (ks. tarkemmin liite 1).

HANKINTALAIN MUKAISEN RIKOSREKISTERIOTTEEN ESITTÄMISVELVOLLISUUS

Hankintalain 80 §:n mukaan hankintayksikön tulee sulkea ehdokas tai tarjoaja tarjouskilpailun ulkopuolelle, jos hankintayksikön tiedossa on, että ehdokas tai tarjoaja taikka sen hallinto-, johto- tai valvontaelimen jäsen tai edustus-, päätös- tai valvontavaltaa käyttävä henkilö on rikosrekisteristä ilmenevällä lainvoimaisella tuomiolla tuomittu 80 §:ssä mainitusta rikoksesta rangaistukseen. Hankintayksikkö tarkastaa pakolliset poissulkemisperusteet sopimuskaudelle valittujen tarjoajien osalta ennen hankintasopimuksen tekemistä. 

Hankintapäätöksen tiedoksiannon jälkeen hankintajärjestelmään valituilla tarjoajilla on velvollisuus toimittaa hankintayksikölle: 
A) Oikeusrekisterikeskuksen ote rikosrekisteristä taikka 
B) tarjoajan tai sen hallinto-, johto- tai valvontaelimen jäsenen tai edustus-, päätös- tai valvontavaltaa käyttävän henkilön alkuperämaan tai sijoittautumismaan toimivaltaisen viranomaisen antama ote rikosrekisteristä. 

Rikosrekisteriotteet tulee toimittaa:
1) hankintalain 80 §:ssä tarkoitetuista henkilöistä. Käytännössä näitä henkilöitä ovat 
yrityksen pää- tai toimitusjohtaja, yrityksen varatoimitusjohtaja ja nimenkirjoittajat, 
prokuralain (130/1979) tarkoittamat prokuristit, yhdistyksen puheenjohtaja, yksityinen elinkeinonharjoittaja, avoimen yhtiön yhtiömiehet sekä kommandiittiyhtiön vastuunalainen yhtiömies. Asiassa voidaan huomioida myös muut yhtiön tai muun oikeushenkilön, kuten säätiön edustajat; ja
2) tarjoajasta itsestä (yhteisösakko-ote). 

Rikostaustan selvittämiseksi esitetty rikosrekisteriote ei saa olla 12 kuukautta vanhempi. Tarjoajan on syytä varmistaa jo etukäteen, keiden kaikkien osalta sen tulee toimittaa otteet ja hankkia mahdolliset valtakirjat otteiden pyytämistä varten (ks. Oikeusrekisterikeskuksen sivut) sekä varautua Oikeusrekisterikeskuksen viiveeseen otteiden toimittamisessa. Arvioitu käsittelyaika on seitsemän (7) työpäivää (+ postitusaika).

Rikosrekisteriotteen tiedot ovat aina salassapidettäviä. Rikosrekisteriotteita ei voi 
toistaiseksi käsitellä sähköisesti eikä otetta voi näin ollen tietoturvariskin vuoksi toimittaa hankintayksikölle sähköpostitse. Hankintayksikkö palauttaa tai tuhoaa rikosrekisteriotteet tarkastuksen jälkeen. Otteiden toimittamistavasta ja ajankohdasta tulee kirjallisesti sopia hankintayksikön kanssa välittömästi hankintapäätöksen tiedoksiannon jälkeen. Otteet tulee toimittaa viivytyksettä eivätkä otteiden toimittamisen viivästykset saa aiheuttaa kohtuutonta haittaa hankintayksikölle tai sopimuskauden alkamiselle, mikäli toimittaminen viivästyy tarjoajan vuoksi.

Lisätietoa hankintalain mukaisesta rikosrekisteriotteesta ja sen pyytämisestä löytyy 
osoitteesta www.oikeusrekisterikeskus.fi.

HANKINTAMENETTELYSTÄ AIHEUTUVAT KUSTANNUKSET
Ehdokkaalla/tarjoajalla ei ole oikeutta saada korvausta tarjouksen tekemisestä tai muista hankintajärjestelmään osallistumisesta aiheutuneista kustannuksista.
Tuomi Logistiikka Oy perustaa Tays Kehitysyhtiö Oy:n (2981181-9) toimeksiannosta Pirkanmaan hyvinvointialueen, Etelä-Pohjanmaan hyvinvointialueen ja Kanta-Hämeen hyvinvointialueen käyttöön dynaamisen hankintajärjestelmän kaltaisen menettelyn, jossa hankinnan kohteena on erikoislääkärityövoiman vuokraus.

Kyseessä on sähköinen hankintamenettely, joka on hankintayksikön suunnitelema hankintalain (1397/2016) luvun 12 mukaisiin hankintoihin. Järjestelmä perustetaan dynaamisen hankintajärjestelmän (DPS) kaltaisena menettelynä. Tämä on hankintaa koskeva osallistumispyyntö. Tarkemmin hankintamenettely on kuvattu liitteessä 1 "Hankintamenettelyn kuvaus".

Mahdollisia hankintajärjestelmässä kilpailutettavien palveluiden piiriin kuuluvia erikoisaloja ovat muun muassa:
- Akuuttilääketiede, ensihoito/päivystys
- Anestesologia
- Endokrinologia
- Gastroenterologia
- Geriatria 
- Naistentaudit ja synnytykset
- Hematologia
- Keuhkosairaudet
- Kliininen fysiologia ja isotooppilääketiede
- Kliininen neurofysiologia
- Lastenkirurgia
- Lastenneurologia
- Nefrologia
- Psykiatria
- Lastenpsykiatria
- Nuorisopsykiatria
- Radiologia
- Reumatologia
- Suu- ja leukakirurgia
- Kliininen hammashoito
- Oikomishoito

Edellä mainittujen erikoisalojen lisäksi tilaajat voivat hankkia myös muiden alojen erikoislääkärityövoiman vuokrausta. Tarkemmin hankinnan kohde on kuvattu osallistumispyynnön liitteessä 2 "Hankinnan kohteen kuvaus".

Hankintajärjestelmä on jaettu osa-alueisiin mahdollisten hankintamuotojen mukaan:
- Osa-alue 1: Yksilöity hankinta
- Osa-alue 2: Jatkuva palvelukapasiteetti

Hankintajärjestelmään haetaan mukaan jättämällä osallistumishakemus. Hakeminen tehdään osa-alueittain. Osa-alueet pitävät sisällään useita eri kohderyhmiä, joiden välillä osatarjoukset on sallittu myöhemmin julkaistavan tarjouspyynnön mukaisesti.


Winner: Kanta-Hämeen hyvinvointialue